สารในกระเทียมดีกว่ายาปฏิชีวนะในการฆ่าแบคทีเรียที่ทำให้เกิดโรคอาหารเป็นพิษ
สารไดอาดิล ซัลเฟอร์ในกระเทียมอาจกลายเป็นสารทางเลือกในการฆ่าเชื้อแบคทีเรียที่เป็นสาเหตุของโรคอาหารเป็นพิษ 
ทีมนักวิจัยในสหรัฐได้ค้นพบสารชนิดหนึ่งในกระเทียมที่มีประสิทธิฺภาพสูงกว่ายาปฏิชีวนะสองชนิดรวมกันถึงหนึ่งร้อยเท่าในการฆ่าเชื้อแบคทีเรียที่เป็นต้นเหตุของโรคอาหารเป็นพิษ อาการป่วยในลำใส้มักจะหายได้เอง แต่อาการป่วยมักรุนแรง ทำให้คนป่วยต้องรับประทานยาปฏิชีวนะ ยาปฏิชีวนะสองชนิดที่ใช้รักษาคือ ยาอีริธโธมัยซิน กับ ยาซิปโปรฟล็อคซาซิน แต่เชื้อเเบคทีเรียได้สร้างภูมิขึ้นมาต่อต้านยาปฏิชีวนะทั้งสองชนิดนี้แล้ว โดยเชื้อโรค ได้สร้างสารเคลือบเหนียวๆ รอบตัวเซลเป็นชั้นๆ ศาสตราจารย์ Mike KonKel ผู้เชี่ยวชาญด้านไมโครไบโอโลจี้ และทีมงานที่มหาวิทยาลัย Washington State University ในเมือง Pullman ได้เริ่มทำการทดลองด้วยสารที่พบในกระเทียม โดยใช้เป็นสารทางเลือกแทนยาปฏิชีวินะในการฆ่าเชื้อเเบคทีเรียแคมพิลโอแบคเตอร์เจอจูนไน หลังจากค้นพบว่ากระเทียมมีสารต่อต้านเชื้อโรคที่มีประสิทธิภาพสูง ศาสตราจารย์คอนโคน กล่าวว่า สารไดอาดิล ซัลเฟอร์ในกระเทียม เมื่อนำไปผสมกับเอนไซม์ของสารซัลเฟอร์ จะสามารถทะลุทะลวงสารเคลือบรอบเซลของเชื้อโรคที่ดื้อยาปฏิชีวนะได้ ศาสตราจารย์คอนโคลกล่าวว่าหัวใจสำคัญของสารไดอาดิลซัลเฟอร์จากกระเทียมคือสามารถผ่านสารเคลือบรอบตัวเซลเชื้อโรคเข้าไปฆ่าืเชื้อแบคทีเรียได้สำเร็จ และพบว่ามีประสิทธิภาพสูงกว่ายาปฏิชีวนะทั้งสองชนิดที่ใช้ฆ่าเชื้อแบคทีเรียนี้ถึงหนึ่งร้อยเท่าตัวและได้ผลในระยะเวลาที่รวดเร็วกว่ามาก ผู้เชี่ยวชาญบอกว่าน่าจะสามารถนำสารในกระเทียมนี้ไปใช้ผลิตเป็นสเปรย์ทำความสะอาดอุปกรณ์แปรรูปอาหารพื้นที่เตรียมอาหาร และอุปกรณ์อื่นๆเพราะสามารถลดและฆ่าเชื้อเเบคทีเรียแคมพิลโอแบคเตอร์เจอจูนไนที่ดื้อยาปฏิชีวินะได้ ศาสตรจารย์คอนโคลกล่าวว่าสเปรย์ดังกล่าวกำลังอยู่ระหว่างการพัฒนา ต้องใช้เวลาอีกระยะหนึ่งกว่าจะนำออกมาให้คนทั่วไปใช้ ด้านคุณเชี่ยวหนาน ลู สมาชิกในทีมวิจัยกล่าวว่า เขามั่นใจว่าสเปรย์กระเทียมฆ่าเชื้อแบคทีเรียจะมีประสิทธิภาพสูง เขาบอกว่าสารจากกระเทียมที่พบนี้มีความเข้ม้ขนสูงสามารถฆ่าเชื้อโรคได้และยังไม่มีกลิ่นกระเทียมด้วย ทีมนักวิจัยกล่าวว่า สารไดอาดิล ซัลเฟอร์ จากกระเทียมยังมีประสิทธิภาพในการฆ่าเชื้อโรคที่มากับอาหารได้ด้วย อาทิ เชื้อ Listeria กับ เชื้ออีโคลายได้ด้วย